Muhamad Khalid Jamlus

Muhamad Khalid Jamlus merupakan pemain bola sepak Malaysia yang sudah bersara dan bermain sebagai penyerang. Dia merupakan bekas pemain pasukan kebangsaan Malaysia dan pasukan bawah 23 tahun Malaysia. Pada tahun 2002, dia pergi mengikuti ujian pemilihan di Eintracht Frankfurt.. Beliau dianggap sebagai penyerang terbaik pernah dimilik pasukan Perak FA dan merupakan penjaring terbanyak sepanjang zaman kelab tersebut dengan 132 gol keseluruhan dalam semua kejohanan.

Kerjaya
Khalid memulakan karier remajanya di Perak FA sebelum diserap ke dalam skuad Olimpik 200 di bawah kendalian Hatem Souissi. Olimpik 2000 berjaya melepasi ujian getir untuk menembusi slot ke Liga Perdana 1 pada 1998. Namun di peringkat liga, mereka masih gagal memberikan aksi kompetitif dan tersingkir dari Liga Perdana 1. Selepas pasukan Olimpik 2000 dibubarkan, Khalid kembali ke Perak.

Pada musim pertamanya bersama Perak, Khalid merupakan pemain paling diminati. Khalid menjalani ujian pemilihan di Eintracht Frankfurt pada 2002, namun dia gagal meyakinkan kelab itu untuk mengambilnya. Bakat Khalid disedari oleh sebuah lagi kelab divisyen dua Jerman, SV Greuther Furth yang bersedia memberi kontrak. Bagaimanapun Khalid mengalami kecederaan betis pada sesi pemilihan terakhir sekaligus meranapkan impiannya untuk kekal di Jerman. 

Aksi cemerlangnya pada 2004 bersama Perak dan skuad kebangsaan menarik minat Selangor FA. Khalid berpindah dan mengikat kontrak bersama Selangor pada 2005 dan membentuk barisangan serangan 3 serangkai bersama-sama Bambang Pamungkas dan Brian Diego Fuentes. Selangor berjaya memenangi 3 piala sekaligus pada musim 2005.

Selepas dua musim bersama Selangor, Khalid kembali ke Perak dan membentuk gandingan sensasi bersama Keita Mandjou apabila menjaringkan 15 daripada 36 gol. Ini sekaligus meletakkannya selaku pendahulu untuk Anugerah Penyerang Paling Popular Anugerah Bola Sepak Malaysia.. Pada musim 2008, Mandjou meninggalkan Perak dan Khalid membentuk gandingan bersama Carlos Cáceres.

Pada musim 2009, Khalid dan Ahmad Azlan Zainal bersama-sama mengikat kontrak dengan Kelantan. 

Khalid kemudiannya berhijrah ke ATM FA pada 2010 namun ditamatkan kontrak disebabkan masalah disiplin. Khalid tidak membuat sebarang kemunculan pada musim tersebut.

Musim 2011, Khalid kembali ke Kelantan FA dan bersara dari tahun berikutnya.

Pasukan kebangsaan
Khalid mendapat tempat dalam kesebelasan utama pada 2001 di bawah jurulatih, Allan Harris. Walau bagaimanapun, dia bersama Azmin Azram Abdul Aziz dan Kamarulzaman Hassan disingkirkan dari skuad kebangsaan apabila didapati berada di kelab malam sebelum bermulanya kelayakan Piala Dunia 2002.

Khalid Kembali bersama pasukan kebangsaan pada 2002 dengan mewakili pasukan bawah 23 tahun Malaysia dalam kejohanan Sukan Asia di Busan. Dia menjaringkan hattrick ketika menentang Maldives namun itu belum cukup untuk membantu Malaysia layak ke pusingan kedua. Pada 2004, Khalid menunjukkan prestasi yang menbanggakan apabila menjadi penjaring kedua terbanyak dalam kejohanan Piala Tiger 2004. Dia turut meledak dua gol ketika perlawanan menentang Thailand untuk membantu Malaysia layak ke separuh akhir.

Selepas Piala Tiger, Khalid langsung tidak dipanggil untuk menyertai pasukan kebangsaan meskipun dia muncul selaku penjaring terbanyak tempatan.

Statistik Permainan

Kelab

Kebangsaan

Gol Antarabangsa

Rujukan

Orang dari Kuala Lumpur
Pemain bola sepak Malaysia